[{"text_idx": "#000003", "text": "Jo\u0303ks: piinlik olukord parlamendis tuleks kokkuleppega a\u0308ra lahendada"}, {"text_idx": "#000005", "text": "Endine o\u0303iguskantsler Allar Jo\u0303ks leiab, et seoses abielureferendumiga riigikogus tekkinud olukord tuleks a\u0308ra lahendada poliitilise kokkuleppega. Tema so\u0303nul tagaks see parlamendi to\u0303siseltvo\u0303etavuse ja usaldusva\u0308a\u0308rsuse."}, {"text_idx": "#000006", "text": "Riigikogu po\u0303hiseaduskomisjon otsustas kolmapa\u0308eval, et abielu rahvaha\u0308a\u0308letuse eelno\u0303ule laekunud 9400 muudatusettepanekut la\u0308bi arutama ei hakata ning igal esitajal on ettepanekute tutvustamiseks aega viis minutit. Na\u0308iteks 99 ettepaneku puhul ta\u0308hendaks see 3,3 sekundit ettepaneku kohta."}, {"text_idx": "#000007", "text": "Jo\u0303ks kommenteeris ERR-ile, et seoses sellega riigikogus toimuv va\u0308hendab rahva esinduskogu usaldusva\u0308a\u0308rsust ja to\u0303siseltvo\u0303etavust. \"Olukorras, kus vaktsineerimine la\u0308heb aeglaselt ja piirangutest kahjustatud ettevo\u0303tete toetamine on heitlik ja nakatunute arv la\u0308heb u\u0308les, tegeleda sellise ku\u0308simusega, on tegelikult masendav. Siin ma ei su\u0308u\u0308dista kindlasti ei opositsiooni ega koalitsiooni, vaid riigikogu kui tervikut,\" ra\u0308a\u0308kis Jo\u0303ks."}, {"text_idx": "#000008", "text": "Endine o\u0303iguskantsler selgitas, et riigikogu kodu- ja to\u0308o\u0308korra seadus u\u0308tleb selgelt, et ettepaneku tegijal on o\u0303igus iga oma ettepanekut selgitada. Samas ei na\u0308e seadus ette ajalise piirangu seadmist. Jo\u0303ksi so\u0303nul on loogiline, et parlamendi komisjon vo\u0303ib ajalise piirangu seada, kuid see peab olema ka mo\u0303istlik."}, {"text_idx": "#000009", "text": "U\u0308he riigikogu liikme tehtud ko\u0303igi ettepanekute lugemine automaatselt u\u0308heks ettepanekuks ei ole Jo\u0303ksi hinnangul o\u0303ige. \"See vo\u0303iks olla po\u0303hjendatud juhul, kui riigikogu liikme muudatusettepanekud oleksid sarnased, ra\u0308a\u0308kimata sellest, kui nad oleksid identsed.\""}, {"text_idx": "#000010", "text": "Jo\u0303ks to\u0303i va\u0308lja, et obstruktsioon ei ole midagi uut. \"Parlamendi to\u0308o\u0308 takistamine on parlamendi va\u0308hemuse u\u0308ks relvadest, mida on kasutatud, kasutatakse praegu ja kindlasti kasutatakse ka tulevikus,\" so\u0303nas ta."}, {"text_idx": "#000011", "text": "Jo\u0303ks lisas, et riigikogu kodu- ja to\u0308o\u0308korra seaduses ei ole praegu mingit sellist lu\u0308nka, mis vo\u0303imaldab parlamendi tegevust peatada vo\u0303i pidurdada."}, {"text_idx": "#000012", "text": "\"Minu hinnangul sellist lu\u0308nka ei ole, sest kui tegemist oleks riigile va\u0308ga olulise eelno\u0303uga, mille vastu vo\u0303tmata ja\u0308tmisel kaasneksid katastroofilised tagaja\u0308rjed - toome na\u0308ite, et na\u0308iteks riigieelarve seadus ja\u0308a\u0308b vastu vo\u0303tmata vo\u0303i viiruse vastaseks vo\u0303itluseks vajalike seadustepaketi vastuvo\u0303tmine ja\u0308a\u0308b toppama sellepa\u0308rast, et parlamendi komisjonis on esitatud 10 000 muudatuettepanekut -, siis na\u0308eb riigikogu kodu- ja to\u0308o\u0308korra seadus ette vo\u0303imaluse sellise obstruktsiooni u\u0308letamiseks. Nimelt vo\u0303imaluse siduda eelno\u0303u usaldusha\u0308a\u0308letusega. Sellisel juhul sellist pikka, venivat menetlust ei kaasne ja eelno\u0303u la\u0308bib parlamendi kiiresti,\" selgitas Jo\u0303ks."}, {"text_idx": "#000013", "text": "\"See, et rahvaha\u0308a\u0308letuse ku\u0308simuse menetlemist ei ole vo\u0303imalik siduda usaldusha\u0308a\u0308letusega, on seadusandja tahe, na\u0308itamaks, et rahvaha\u0308a\u0308letuse puhul obstruktsiooni kasutamine ei too kaasa niivo\u0303rd katastroofilisi tagaja\u0308rgi,\" lisas ta."}, {"text_idx": "#000014", "text": "\"Kui me vo\u0303rdleme na\u0308iteks kas riigieelarvet vo\u0303i viiruse vastase vo\u0303itluse mingit paketti sellega, kas rahvaha\u0308a\u0308letusele panna ku\u0308simus abielu definitsioonist, siis me saame ju ko\u0303ik aru, et kui see rahvaha\u0308a\u0308letus ei toimu 18. aprillil, ei toimu oktoobris vo\u0303i sel aastal, siis mitte midagi katastroofilist ei juhtu. Seeto\u0303ttu ei na\u0308e ma praegusel juhul, et riigikogu kodu- ja to\u0308o\u0308korra seadust oleks vaja muuta. Ku\u0308ll aga ma na\u0308en vajadust selles, et parlamendi to\u0303siseltvo\u0303etavuse ja usaldusva\u0308a\u0308rsuse tagamiseks tuleks tegelikult see piinlik olukord kokkuleppel a\u0308ra lahendada,\" ra\u0308a\u0308kis Jo\u0303ks."}, {"text_idx": "#000015", "text": "Tema so\u0303nul juriidilisi lahendusi va\u0308ga palju pole, sest riigikogu liige ei saa vaidlustada riigikogu komisjoni otsuseid kohtus, ei saaks vaidlustada ka riigikogu juhatuse otsust, kui na\u0308iteks juhatuselt ku\u0308sitakse seisukohta, kuidas kodu- ja to\u0308o\u0308korra seadust ta\u0308iendada."}, {"text_idx": "#000017", "text": "Jaak Madison: parlamentarism ei ta\u0308henda voli anarhiaks"}, {"text_idx": "#000018", "text": "Rait Maruste: obstruktsionism ja o\u0303igusriiklus"}, {"text_idx": "#000019", "text": "Urmas Viilma: aeg maha ja seeja\u0308rel vajaks riigikogu usaldusha\u0308a\u0308letust"}, {"text_idx": "#000020", "text": "La\u0308a\u0308nemets: rahvaha\u0308a\u0308letus on vo\u0303imalik a\u0308ra ja\u0308tta, kuid leida tuleb kompromiss"}, {"text_idx": "#000022", "text": "Po\u0303lluaas: opositsiooni protestides pole midagi, mida riigikogu juhatus peaks toetama"}, {"text_idx": "#000023", "text": "AK video: abieluteemaline rahvaku\u0308sitlus tekitas po\u0303hiseaduskomisjonis kaose"}, {"text_idx": "#000024", "text": "Indrek Teder: obstruktsiooni likvideerimine ei oleks o\u0303ige"}, {"text_idx": "#000025", "text": "Tuliseks la\u0308inud po\u0303hiseaduskomisjoni istung ja\u0308tkub reedel"}, {"text_idx": "#000026", "text": "Tupay: seadus ei u\u0308tle, kas po\u0303hiseaduskomisjoni otsus on o\u0303iguslik"}, {"text_idx": "#000027", "text": "Poolamets: referendumi eelno\u0303u jo\u0303uab tuleval kolmapa\u0308eval riigikogu saali"}, {"text_idx": "#000028", "text": "\"Pealtna\u0308gija\": abielureferendumi punane joon on samasooliste paaride laste saamine"}, {"text_idx": "#000029", "text": "Pevkur: referendumi-ummiku ainus lahendus on koalitsiooni taganemine"}, {"text_idx": "#000040", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000051", "text": "Lu\u0308hikoonuliste koerato\u0303ugude abitus teeb nad inimesele armsaks"}, {"text_idx": "#000053", "text": "Ajakirjanduse professor: vo\u0303im peab ikka ajakirjandust natuke kartma"}, {"text_idx": "#000058", "text": "Pa\u0308a\u0308steametnik la\u0308ks pensioni saamataja\u0308a\u0308mise pa\u0308rast sotsiaalkindlustusameti vastu kohtusse"}, {"text_idx": "#000062", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]